Byggja á 200 íbúðir fyrir eldri borgara í Reykjavík
Í ræðu Vilhjálms Þ. Vilhjálmssonar, borgarstjóra, á fyrsta fundi borgarstjórnar eftir sumarfrí í dag, kom meðal annars fram að Reykjavíkurborg stefnir að því að undirrita fljótlega viljayfirlýsingu um uppbyggingu um það bil 200 þjónustu- og öryggisíbúða fyrir eldri borgara. Þessar íbúðir verði tengdar þjónustukjörnum á tveimur stöðum í borginni, og er verið að kanna rækilega byggingu annars vegar um 100 íbúða við Spöngina í Grafarvogi og hins vegar um 100 íbúða við Sléttuveg.
Í tilkynningu kemur fram að borgarstjóri gerði grein fyrir þeirri vinnu sem hefur átt sér stað í sumar. "Efnt hefur verið til formlegs samráðs við samtök eldri borgara um það hvernig borgin getur betur sinnt þjónustu við þennan mikilvæga hóp og er stefnt að því að samráðsnefndin hittist a.m.k. fjórum sinnum á ári.
Á Velferðarsviði er nú unnið að tillögum um útfærslu á skipulögðum heimsóknum til eldri borgara en þannig er hægt að vinna gegn félagslegri einangrun og að auki hafa verið gerðar nauðsynlegar breytingar á akstursþjónustu aldraðra. Skipaður hefur verið stýrihópur sem vinnur að auknum og bættum búsetuúrræðum fyrir eldri borgara og hefur umsjón með framkvæmdum í þágu aldraðra.
Þá hafa Félagsbústaðir endurskoðað áætlanir sínar um framboð félagslegra leiguíbúða og þjónustuíbúða og verður þeim fjölgað verulega eins og komið hefur fram."
Borgarstjóri minntist í ræðu sinni á áhugaleysi fyrrverandi meirihluta í málefnum eldri borgara en þann 1. júlí í sumar voru 347 aldraðir einstaklingar á biðlista eftir þjónustuíbúð hjá Velferðarsviði, 19 voru á biðlista eftir heimaþjónustu og 271 var á biðlista eftir hjúkrunarrými.
Í ræðu Vilhjálms Þ. Vilhjálmssonar, borgarstjóra, á fyrsta fundi borgarstjórnar eftir sumarfrí í dag, kom meðal annars fram að Reykjavíkurborg stefnir að því að undirrita fljótlega viljayfirlýsingu um uppbyggingu um það bil 200 þjónustu- og öryggisíbúða fyrir eldri borgara.
Er verið að kanna rækilega byggingu annars vegar um 100 íbúða við Spöngina í Grafarvogi og hins vegar um 100 íbúða við Sléttuveg.
"Á Velferðarsviði er nú unnið að tillögum um útfærslu á skipulögðum heimsóknum til eldri borgara en þannig er hægt að vinna gegn félagslegri einangrun.""
"Þá hafa Félagsbústaðir endurskoðað áætlanir sínar um framboð félagslegra leiguíbúða og þjónustuíbúða og verður þeim fjölgað verulega eins og komið hefur fram."